पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे प्रशासन ने रेलवे के अस्पतालों में भर्ती कोरोना मरीजों के लिए मुफ्त में खाना देने का निर्णय लिया है। साथ ही रेलवे अस्पताल, किसी कैंप या कार्यक्रम में रेलवे कर्मचारियों के अलावा आने वाले अन्य लोगों की कोरोना जांच भी मुफ्त करवाने के निर्देश दिए हैं। इस संबंध में रेलवे बोर्ड के निदेशक (आईएच) डॉ. प्रवल पंत ने उत्तर पश्चिम रेलवे के जीएम को निर्देश जारी कर दिए हैं।
बोर्ड से मिले नये निर्देशों के तहत रेलवे अस्पतालों में कोरोना पॉजिटिव मरीजों को मुफ्त खाना दिया जाएगा। रेलवे का ये निर्णय केवल सेवारत और सेवानिवृत्त रेलवे कर्मचारियों पर लागू होगा, जबकि अभी तक रेलवे इनकी सैलरी और पेंशन में से खाने का चार्ज काटता है। एनडब्ल्यूआरईयू के महामंत्री मुकेश माथुर ने बताया कि रेलवे बोर्ड से यूनियन ने मुफ्त में खाना दिए जाने की मांग की थी, जिसे बोर्ड ने स्वीकार कर लिया है। इसके साथ ही विभिन्न योजनाओं के तहत रेलवे अस्पतालों में इलाज कराने के लिए आने वाले बाहरी लोगों और रेलवे के किसी भी कैंप या कार्यक्रम में आने वाले लोगों से रेलवे कोरोना जांच (आरटीपीसीआर) का कोई पैसा नहीं लेगा। सभी की कोरोना जांच मुफ्त होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn